《寄五兄公择 其一》
清代·万斯同

食饮不求精，冠裳不求好。但求免饥寒，骨肉常相保。

微愿竟难免，分飞各远道。欣欣向荣木，唶唶投林鸟。

我乃不如斯，喟焉伤怀抱。

作者简介：（1638—1702）浙江鄞县人，字季野，号石园。万斯大弟。康熙间荐博学鸿词科，不就。精史学，尤熟悉明代掌故。参与修《明史》，前后十九年，不署衔，不受俸。《明史稿》五百卷，皆其手定。及卒，门人私谥贞文先生。有《历代史表》、《纪元汇考》、《儒林宗派》、《群书辨疑》、《石园诗文集》等。